SL Uradni list Evropske unije L 183/1

IZVEDBENA UREDBA KOMISIJE (EU) 2018/1017

z dne 18. julija 2018

o spremembi izvedbenih uredb (EU) 2017/366 in (EU) 2017/367 o uvedbi dokončnih izravnalnih in protidampinških dajatev na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani ter o spremembi izvedbenih uredb (EU) 2016/184 in (EU) 2016/185 o razširitvi dokončne izravnalne in protidampinške dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije ali s Tajvana, ne glede na to, ali so deklarirani kot izdelki s poreklom iz Malezije in Tajvana ali ne

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba), in zlasti členov 11(4) in 13(4) Uredbe,

ob upoštevanju Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije (2) (v nadaljnjem besedilu: osnovna protisubvencijska uredba), in zlasti členov 23(6) in 24(5) Uredbe,

ob upoštevanju naslednjega:

A. VELJAVNI UKREPI

(1) Svet je 2. decembra 2013 uvedel protidampinške (3) in izravnalne ukrepe (4) na uvoz fotonapetostnih modulov iz kristalnega silicija, in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani (v nadaljnjem besedilu: prvotni ukrepi).

(2) Komisija je 11. februarja 2016 te ukrepe razširila na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije in s Tajvana, ne glede na to, ali so deklarirani kot izdelki s poreklom iz Malezije in s Tajvana ali ne, z izjemo uvoza, ki ga proizvajajo nekatere družbe, ki so posebej izvzete iz navedenih ukrepov (v nadaljnjem besedilu: razširjeni ukrepi) (5).

(3) Komisija je po preiskavah v zvezi s pregledom zaradi izteka prvotnih ukrepov 1. marca 2017 uvedla protidampinške in izravnalne dajatve za obdobje 18 mesecev („nadaljnji ukrepi“) (6). Istega dne je končala tudi dva delna vmesna pregleda, ki sta bila omejena na preiskavo v zvezi z interesom Unije (7).

(4) Komisija je 3. marca 2017 začela delni vmesni pregled, omejen na obliko in stopnjo nadaljnjih ukrepov (8). Po navedenem pregledu je Komisija spremenila nadaljnje ukrepe z objavo Izvedbene uredbe Komisije (EU) 2017/1570 (9), ki je začela veljati 1. oktobra 2017.

(5) Komisija je 8. novembra 2017 razširjene ukrepe spremenila tako, da je na seznam izvzetih družb iz člena 1(1) Izvedbene uredbe Komisije (EU) 2016/184 oziroma Izvedbene uredbe Komisije (EU) 2016/185 (10) dodala novega proizvajalca izvoznika.

(6) Zato so izravnalni in protidampinški ukrepi, trenutno v veljavi v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije in s Tajvana, ne glede na to, ali so deklarirani kot izdelki s poreklom iz Malezije in s Tajvana ali ne, ukrepi, uvedeni z Izvedbeno uredbo Komisije (EU) 2017/366 in Izvedbeno uredbo Komisije (EU) 2017/367, z izjemo uvoza, ki ga proizvajajo družbe, ki so posebej izvzete iz navedenih ukrepov iz Izvedbene uredbe (EU) 2016/184 in Izvedbene uredbe (EU) 2016/185, kakor sta bili spremenjeni z Izvedbeno uredbo (EU) 2017/1997.

B. POSTOPEK

1. Začetek

(7) Komisija je z Izvedbeno uredbo Komisije (EU) 2017/1994 (11). (v nadaljnjem besedilu: začetna uredba) začela pregled razširjenih ukrepov za določitev možnosti odobritve izvzetja iz teh ukrepov za družbo Longi (Kuching) SDN.BHD (v nadaljnjem besedilu: vložnik ali Longi Kuching), malezijskega proizvajalca izvoznika fotonapetostnih modulov iz kristalnega silicija in njihovih ključnih sestavnih delov (tj. celic). Z uredbo o začetku pregleda so bile prav tako razveljavljene protidampinške dajatve kar zadeva vložnika in uvedena je bila registracija njegovega uvoza.

(8) Zahtevek, ki ga je vložil vložnik, je vseboval dovolj dokazov prima facie v podporo trditev vložnika, da je nov proizvajalec izvoznik in da izpolnjuje merila za izvzetje v skladu s členoma 11(4) in 13(4) osnovne protidampinške uredbe ter členom 23(6) osnovne protisubvencijske uredbe, in sicer: — da v obdobju preiskave, uporabljenem v preiskavi, ki je privedla do razširjenih ukrepov, tj. od 1. aprila 2014 do 31. marca 2015, izdelka, ki se pregleduje, ni izvažal v Unijo, — da ni bil vpleten v prakse izogibanja ter — da je prevzel nepreklicno pogodbeno obveznost, da izvozi znatno količino izdelka, ki se pregleduje, v Unijo.

2. Izdelek, ki se pregleduje

(9) Izdelek, ki se pregleduje, so fotonapetostni moduli ali paneli iz kristalnega silicija ter celice, kakršne se uporabljajo v fotonapetostnih modulih ali panelih iz kristalnega silicija (celice so debeline največ 400 mikrometrov), poslani iz Malezije in s Tajvana, ne glede na to, ali so deklarirani kot izdelki s poreklom iz Malezije in s Tajvana ali ne, ki se trenutno uvrščajo pod oznake KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 in ex 8541 40 90.

(10) Naslednje vrste izdelka so izključene iz opredelitve izdelka, ki se pregleduje: — solarni napajalniki, ki so sestavljeni iz manj kot šestih celic, so prenosni in z električno energijo napajajo naprave ali baterije, — tankoslojni fotonapetostni izdelki, — fotonapetostni izdelki iz kristalnega silicija, ki so trajno vgrajeni v električne naprave, kadar funkcija električnih naprav ni proizvodnja električne energije in se te električne naprave napajajo z električno energijo, ki jo proizvedejo integrirane fotonapetostne celice iz kristalnega silicija, — moduli ali paneli z izhodno napetostjo, ki ne presega 50 V pri enosmernem toku, in izhodno močjo, ki ne presega 50 W, namenjeni izključno za neposredno uporabo za polnjenje baterij v sistemih z enakimi značilnostmi glede napetosti in moči.

3. Obdobje poročanja

(11) Obdobje poročanja je zajelo obdobje od 1. januarja 2017 do 31. decembra 2017.

4. Preiskava

(12) Komisija je družbo Longi Kuching, industrijo Unije, ki jo je v prvotni preiskavi zastopal pritožnik (združenje EU ProSun), ter organe Malezije in Ljudske republike Kitajske uradno obvestila o začetku pregleda.

(13) Komisija je zbrala in preverila vse informacije, ki so bile po njenem mnenju potrebne za pregled. Zlasti je prejela izpolnjen vprašalnik od vložnika. V prostorih vložnika iz Malezije je bil marca 2018 izveden preveritveni obisk.

C. UGOTOVITVE

(14) Longi Kuching je dejanski malezijski proizvajalec fotonapetostnih modulov iz kristalnega silicija in celic, ki je bil ustanovljen januarja 2016. S komercialno proizvodnjo modulov in celic je začel maja 2016.

(15) Longi Kuching v obdobju preiskave, uporabljenem v preiskavi, ki je privedla do razširjenih ukrepov, tj. od 1. aprila 2014 do 31. marca 2015, izdelka, ki se pregleduje, ni izvažal v Unijo. Poleg tega Longi Kuching do konca obdobja poročanja, tj. 31. decembra 2017, ni kupoval izdelka, ki se pregleduje, iz LRK za nadaljnjo prodajo ali pretovarjanje v Unijo. Vendar je vstopil v pogodbeno obveznost izvoza izdelka, ki se pregleduje, stranki v Unijo.

(16) Med preverjanjem v prostorih vložnika je bilo dokazano, da je bila pogodba izpolnjena in da je vložnik izdelek, ki se pregleduje, novembra 2017 dostavil kupcu na Poljskem. Do danes ni bila opravljena nobena druga prodaja v Unijo.

(17) Vložnik je hčerinska družba v stoodstotni lasti družbe s sedežem v Hongkongu Longi H.K. Trading Limited, ki je v stoodstotni lasti kitajske družbe Longi Green Energy Technology Co., Ltd., ki je končna matična družba skupine Longi Group, ki je dejavna vzdolž vrednostne verige fotovoltaične sončne energije in med drugim proizvaja rezine, ingote ter solarne celice in module. Za Longi Group veljajo izravnalni in protidampinški ukrepi, ki trenutno veljajo za uvoz fotonapetostnih modulov iz kristalnega silicija in celic s poreklom iz Ljudske republike Kitajske. Kakor je bilo navedeno v uredbi o začetku, je Komisija natančno preučila to povezavo in preverila, ali je bila družba Longi Kuching ustanovljena ali uporabljena za izogibanje obstoječim ukrepom.

(18) Komisija je ugotovila, da je družba Longi Kuching dejanski proizvajalec izdelka, ki se pregleduje, ter ima dovršene in najsodobnejše proizvodne zmogljivosti za celice in module, vključno z raziskavami in razvojem. Družba ni bila vključena v dejavnosti izogibanja, kot so pretovarjanje, dejavnosti sestavljanja ali nadaljnja prodaja solarnih modulov in celic s poreklom iz Ljudske republike Kitajske v Unijo.

(19) Komisija je zato sklenila, da družba Longi Kuching ni bila niti ustanovljena niti uporabljena za izogibanje prvotnim ukrepom in da delež kitajskega lastništva sam po sebi ni razlog za zavrnitev vloge.

(20) Glede na navedeno je Komisija menila, da ne bi bilo treba določiti nobenih posebnih pogojev za spremljanje, če bi bilo izvzetje odobreno. Da bi zagotovili pravilno uporabo izvzetja, je Komisija menila, da bi bilo ustrezno uporabiti posebne ukrepe, ki se uporabljajo za vse družbe, ki so jim bila odobrena izvzetja. Ti posebni ukrepi so zahteva, da se carinskim organom držav članic predloži veljaven trgovinski račun, ki je skladen z zahtevami iz člena 1(2) Izvedbene uredbe (EU) 2016/184 in člena 1(2) Izvedbene uredbe (EU) 2016/185. Za uvoz, ki ga tak račun ne spremlja, velja razširjena protidampinška oziroma izravnalna dajatev.

(21) Glede na ugotovitve iz uvodnih izjav (13) do (19) je Komisija sklenila, da družba Longi (Kuching) SDN.BHD izpolnjuje merila iz členov 11(4) in 13(4) osnovne protidampinške uredbe in člena 23(6) osnovne protisubvencijske uredbe ter bi jo bilo treba izvzeti iz razširjenih ukrepov.

(22) Zgornje ugotovitve so bile razkrite vložniku in drugim zainteresiranim stranem, ki so imele možnost za predložitev pripomb. Komisija ni prejela nobenih pripomb.

D. SPREMEMBA SEZNAMA DRUŽB, KI SO UPRAVIČENE DO IZVZETJA IZ RAZŠIRJENIH UKREPOV

(23) Glede na zgoraj navedene ugotovitve je Komisija sklenila, da je treba družbo Longi (Kuching) SDN.BHD dodati na seznam družb, ki so izvzete iz izravnalne in protidampinške dajatve, uvedene z Izvedbeno uredbo (EU) 2016/184 oziroma Izvedbeno uredbo (EU) 2016/185.

(24) Glede na to, da je bil seznam izvzetih proizvajalcev izvoznikov iz Malezije in Tajvana prav tako vključen v Izvedbeno uredbo (EU) 2017/366 in Izvedbeno uredbo (EU) 2017/367, bi bilo treba družbo Longi (Kuching) SDN.BHD prav tako dodati na seznam proizvajalcev izvoznikov iz navedenih dveh uredb.

(25) Zato bi bilo treba družbo Longi (Kuching) SDN.BHD dodati na seznam posamično opredeljenih družb iz člena 1(1) Izvedbene uredbe (EU) 2016/184, člena 1(1) Izvedbene uredbe (EU) 2016/185, člena 4(1) Izvedbene uredbe (EU) 2017/366 in člena 4(1) Izvedbene uredbe (EU) 2017/367.

(26) Poleg tega je uporaba izvzetja pogojena s tem, da se dokaže skladnost z zahtevo iz člena 1(2) Izvedbene uredbe (EU) 2016/184 in člena 1(2) Izvedbene uredbe (EU) 2016/185. Ta zahteva se odraža tudi v členu 4(2) Izvedbene uredbe (EU) 2017/366 in členu 4(2) Izvedbene uredbe (EU) 2017/367.

(27) Seznam posamično opredeljenih družb bi moral biti enak v vseh veljavnih izvedbenih uredbah. Ker je bila z Izvedbeno Uredbo (EU) 2017/1997 družba Jinko Solar Technology SDN.BHD vključena na seznam posamično opredeljenih družb iz člena 1(1) Izvedbene uredbe (EU) 2016/184 in člena 1(1) Izvedbene uredbe (EU) 2016/185, je njeno ime treba uvrstiti tudi na seznam posamično opredeljenih družb iz člena 4(1) Izvedbene uredbe (EU) 2017/366 in člena 4(1) Izvedbene uredbe (EU) 2017/367.

(28) Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –

SPREJELA NASLEDNJO UREDBO:

Člen 1

Razpredelnica iz člena 1(1) Izvedbene uredbe (EU) 2016/184, kakor je bila spremenjena, se nadomesti z naslednjo razpredelnico:

„Država Družba Dodatna oznaka TARIC Malezija AUO – SunPower Sdn. Bhd. Flextronics Shah Alam Sdn. Bhd. Hanwha Q CELLS Malaysia Sdn. Bhd. Panasonic Energy Malaysia Sdn. Bhd. TS Solartech Sdn. Bhd. Jinko Solar Technology SDN.BHD Longi (Kuching) SDN.BHD C073 C074 C075 C076 C077 C203 C309 Tajvan ANJI Technology Co., Ltd. AU Optronics Corporation Big Sun Energy Technology Inc. EEPV Corp. E-TON Solar Tech. Co., Ltd. Gintech Energy Corporation Gintung Energy Corporation Inventec Energy Corporation Inventec Solar Energy Corporation LOF Solar Corp. Ming Hwei Energy Co., Ltd. Motech Industries, Inc. Neo Solar Power Corporation Perfect Source Technology Corp. Ritek Corporation Sino-American Silicon Products Inc. Solartech Energy Corp. Sunengine Corporation Ltd. Topcell Solar International Co., Ltd. TSEC Corporation Win Win Precision Technology Co., Ltd. C058 C059 C078 C079 C080 C081 C082 C083 C084 C085 C086 C087 C088 C089 C090 C091 C092 C093 C094 C095 C096 “

Člen 2

Razpredelnica iz člena 1(1) Izvedbene uredbe (EU) 2016/185, kakor je bila spremenjena, se nadomesti z naslednjo razpredelnico:

„Država Družba Dodatna oznaka TARIC Malezija AUO – SunPower Sdn. Bhd. Flextronics Shah Alam Sdn. Bhd. Hanwha Q CELLS Malaysia Sdn. Bhd. Panasonic Energy Malaysia Sdn. Bhd. TS Solartech Sdn. Bhd. Jinko Solar Technology SDN.BHD Longi (Kuching) SDN.BHD C073 C074 C075 C076 C077 C203 C309 Tajvan ANJI Technology Co., Ltd. AU Optronics Corporation Big Sun Energy Technology Inc. EEPV Corp. E-TON Solar Tech. Co., Ltd. Gintech Energy Corporation Gintung Energy Corporation Inventec Energy Corporation Inventec Solar Energy Corporation LOF Solar Corp. Ming Hwei Energy Co., Ltd. Motech Industries, Inc. Neo Solar Power Corporation Perfect Source Technology Corp. Ritek Corporation Sino-American Silicon Products Inc. Solartech Energy Corp. Sunengine Corporation Ltd. Topcell Solar International Co., Ltd. TSEC Corporation Win Win Precision Technology Co., Ltd. C058 C059 C078 C079 C080 C081 C082 C083 C084 C085 C086 C087 C088 C089 C090 C091 C092 C093 C094 C095 C096 “

Člen 3

Razpredelnica iz člena 4(1) Izvedbene uredbe (EU) 2017/366 se nadomesti z naslednjo razpredelnico:

„Država Družba Dodatna oznaka TARIC Malezija AUO – SunPower Sdn. Bhd. Flextronics Shah Alam Sdn. Bhd. Hanwha Q CELLS Malaysia Sdn. Bhd. Panasonic Energy Malaysia Sdn. Bhd. TS Solartech Sdn. Bhd. Jinko Solar Technology SDN.BHD Longi (Kuching) SDN.BHD C073 C074 C075 C076 C077 C203 C309 Tajvan ANJI Technology Co., Ltd. AU Optronics Corporation Big Sun Energy Technology Inc. EEPV Corp. E-TON Solar Tech. Co., Ltd. Gintech Energy Corporation Gintung Energy Corporation Inventec Energy Corporation Inventec Solar Energy Corporation LOF Solar Corp. Ming Hwei Energy Co., Ltd. Motech Industries, Inc. Neo Solar Power Corporation Perfect Source Technology Corp. Ritek Corporation Sino-American Silicon Products Inc. Solartech Energy Corp. Sunengine Corporation Ltd. Topcell Solar International Co., Ltd. TSEC Corporation Win Win Precision Technology Co., Ltd. C058 C059 C078 C079 C080 C081 C082 C083 C084 C085 C086 C087 C088 C089 C090 C091 C092 C093 C094 C095 C096 “

Člen 4

Razpredelnica iz člena 4(1) Izvedbene uredbe (EU) 2017/367 se nadomesti z naslednjo razpredelnico:

„Država Družba Dodatna oznaka TARIC Malezija AUO – SunPower Sdn. Bhd. Flextronics Shah Alam Sdn. Bhd. Hanwha Q CELLS Malaysia Sdn. Bhd. Panasonic Energy Malaysia Sdn. Bhd. TS Solartech Sdn. Bhd. Jinko Solar Technology SDN.BHD Longi (Kuching) SDN.BHD C073 C074 C075 C076 C077 C203 C309 Tajvan ANJI Technology Co., Ltd. AU Optronics Corporation Big Sun Energy Technology Inc. EEPV Corp. E-TON Solar Tech. Co., Ltd. Gintech Energy Corporation Gintung Energy Corporation Inventec Energy Corporation Inventec Solar Energy Corporation LOF Solar Corp. Ming Hwei Energy Co., Ltd. Motech Industries, Inc. Neo Solar Power Corporation Perfect Source Technology Corp. Ritek Corporation Sino-American Silicon Products Inc. Solartech Energy Corp. Sunengine Corporation Ltd. Topcell Solar International Co., Ltd. TSEC Corporation Win Win Precision Technology Co., Ltd. C058 C059 C078 C079 C080 C081 C082 C083 C084 C085 C086 C087 C088 C089 C090 C091 C092 C093 C094 C095 C096 “

Člen 5

Carinskim organom se dajo navodila, da prenehajo z registracijo uvoza, ki se izvaja v skladu s členom 3 Izvedbene uredbe (EU) 2017/1994. Za tako registriran uvoz se protidampinška dajatev ne pobira.

Člen 6

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. julija 2018 Za Komisijo Predsednik Jean-Claude JUNCKER

(1) UL L 176, 30.6.2016, str. 21.

(2) UL L 176, 30.6.2016, str. 55.

(3) Izvedbena uredba Sveta (EU) št. 1238/2013 z dne 2. decembra 2013 o uvedbi dokončne protidampinške dajatve in dokončnem pobiranju začasne dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, UL L 325, 5.12.2013, str. 1.

(4) Izvedbena uredba Sveta (EU) št. 1239/2013 z dne 2. decembra 2013 o uvedbi dokončne izravnalne dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, UL L 325, 5.12.2013, str. 66.

(5) Izvedbena uredba Komisije (EU) 2016/184 z dne 11. februarja 2016 o razširitvi dokončne izravnalne dajatve, uvedene z Izvedbeno uredbo Sveta (EU) št. 1239/2013 z dne 2. decembra 2013 na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije ali s Tajvana, ne glede na to, ali so deklarirani kot izdelki s poreklom iz Malezije in Tajvana ali ne (UL L 37, 12.2.2016, str. 56) in Izvedbena uredba Komisije (EU) 2016/185 z dne 11. februarja 2016 o razširitvi dokončne protidampinške dajatve, uvedene z Izvedbeno uredbo Sveta (EU) št. 1238/2013 z dne 2. decembra 2013, na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije ali s Tajvana, ne glede na to, ali so deklarirani kot izdelki s poreklom iz Malezije in Tajvana ali ne (UL L 37, 12.2.2016, str. 76).

(6) Izvedbena uredba Komisije (EU) 2017/366 z dne 1. marca 2017 o uvedbi dokončnih izravnalnih dajatev na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani po pregledu zaradi izteka ukrepov v skladu s členom 18(2) Uredbe (EU) 2016/1037 Evropskega parlamenta in Sveta in zaključku preiskave v zvezi z delnim vmesnim pregledom v skladu s členom 19(3) Uredbe (EU) 2016/1037 (UL L 56, 3.3.2017, str. 1) in Izvedbena uredba Komisije (EU) 2017/367 z dne 1. marca 2017 o uvedbi dokončne protidampinške dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta in zaključku preiskave v zvezi z delnim vmesnim pregledom v skladu s členom 11(3) Uredbe (EU) 2016/1036 (UL L 56, 3.3.2017, str. 131).

(7) Prav tam.

(8) Obvestilo o začetku delnega vmesnega pregleda protidampinških in izravnalnih ukrepov, ki se uporabljajo za uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani (UL C 67, 3.3.2017, str. 16).

(9) Izvedbena uredba Komisije (EU) 2017/1570 z dne 15. septembra 2017 o spremembi Izvedbene uredbe (EU) 2017/366 in Izvedbene uredbe (EU) 2017/367 o uvedbi dokončnih izravnalnih dajatev in dokončne protidampinške dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, ter razveljavitvi Izvedbenega sklepa št. 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov (UL L 238, 16.9.2017, str. 22).

(10) Izvedbena uredba Komisije (EU) 2017/1997 z dne 7. novembra 2017 o spremembi izvedbenih uredb (EU) 2016/184 in (EU) 2016/185 o razširitvi dokončne izravnalne in protidampinške dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije ali s Tajvana, ne glede na to, ali so deklarirani kot izdelki s poreklom iz Malezije in Tajvana ali ne (UL L 289, 8.11.2017, str. 1).

(11) Izvedbena uredba Komisije (EU) 2017/1994 z dne 6. novembra 2017 o začetku pregleda izvedbenih uredb (EU) 2016/184 in (EU) 2016/185 (o razširitvi dokončne izravnalne in protidampinške dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije in s Tajvana, ne glede na to, ali so deklarirani kot izdelki s poreklom iz Malezije in s Tajvana ali ne), da se ugotovi, ali se za določenega malezijskega proizvajalca izvoznika lahko odobri izvzetje iz navedenih ukrepov, odpravijo protidampinške dajatve pri njegovem uvozu in uvede registracija tega uvoza (UL L 288, 7.11.2017, str. 30).